12 on Golf | Struisbaai Self Catering Accommodation
← Pa Nanna's Place
Agulhas Heights →
The unit has a large bedroom area with a queen-size bed and 1 single bed. Linen and towels are provided for guests' convenience. There is an en-suite bathroom with a shower, toilet and basin.
Baie lekker gebly. 'n Spesiale afslag vir pensioenarisse word aanbeveel.
Die plekkie is stapafstand vanaf die see en die ligtoring, asook van die winkels af in Agulhas en die plekkie is rêrig iets uit die boeke uit. Ek sal beslis aan ander mense vertel van die plek en ook weer daar gaan vir 'n vakansie of 'n wegbreek.
Ons het heerlik gebly en gekuier. Baie netjies en alles beskikbaar wat nodig was. Naby winkels en restaurante – loopafstand. Prys ook baie redelik.
Die ontvangs is so gul en jy word goed ingelig oor waar, wat en wanneer. Dankie Zelda vir 'n heerlike tydjie by julle in n netjiese, goed toegeruste plekkie waar ons kon ontspan en veilig voel. Die tuin is ook pragtig. Sal dit sterk aanbeveel.
Met aankoms het dit gevoel of ons by familie stop. Hartlike ontvangs! Eenheid was baie netjies skoon. Uitsig onverbeterd, rustige omgewing. Gasvrou was ons persoonlike, onverbeterlike "info desk". Alles vertel wat ons waar kan kry en besigtig. Ons sal beslis weer besoek.
'n Veilige, netjiese en rustige plekkie met 'n ongelooflike uitsig oor die see. Net die plek om weer mens te word en die mooi te waardeer. Vriendelikheid en gasvryheid van die beste. Loopafstand van al die mooi plekke. 'n Ware paradys.
Ons as gesin van 4 met 2 kleintjies was hartlik verwelkom by 12 on Golf. Zelda en haar man het n heerlike selfsorg-eenheid baie naby aan die vuurtoring geleë. Ons kon regtig sien hoe hulle aan elke liewe detail gedink het toe hulle die plekkie inrig. Die plek is skoon en netjies en warm komberse asook n binne braai het seker gemaak ons verkluim nie in die koue nie. Ons is verras met 'n pragtige kapplank as geskenk wat ons altyd sal herinner aan ons naweek in L' Agulhas.
Baie netjies en skoon. Sal weer teruggaan vir 'n vakansie.
Ons het heerlik gebly! Die geluid van die branders en die mooi uitsig oor die see te same met die gerieflike woonplek het dit 'n plekkie gemaak wat ons graag sal aanbeveel.
Ontvangs was baie hartlik en vriendelik deur eienaars. Woonstel baie netjies en gerieflik. See-uitsig en binnebraai is 'n groot bonus en binne stap afstand van die see en winkels. Sal beslis weer by 12 op Golf gaan bly.
Dit is baie netjies en ideaal vir 3 mense soos man vrou en kind. Alles in die eenheid is in 'n goeie toestand en werk perfek. Uitleg is perfek vir die grote van die eenheid.
Die verblyf was netjies en skoon. Daar is alles wat jy nodig het. Naby aan al die winkels en ook 'n lekker area om te gaan stap. Baie dankie!
'n Baie netjiese eenheid wat vir die besoeker wat nie self kos maak nie, voldoende geriewe bied. Vir persone wat graag stap bied die omgewing genotvolle uitsigte oor die see en ook die berg. Baie dankie vir die lekker warm beddegoed en die netheid daarvan. Sal graag weer van 12 op Golf se verblyf met die pragtige see-uitsig gebruik wil maak.
Baie vriendelike ontvangs van die eienaars. Pragtige, netjiese plekkie, toegerus met als wat jy nodig het. Driekus se houtwerk baie indrukwekkend en baie mooi. Dis net 'n bietjie moeilik om die venster in die badkamer en kombuis oop en toe te maak, kan nie by die knippe kom nie. Vra vir Driekus om dalk 'n voetstoeltjie te maak om op te staan.
Die woonstel word vol rook indien jy nie die skuifdeur heeltemal oopskuif wanneer jy braai nie. Dit is baie netjies en skoon en baie modern en mooi. Die gasvrou was ook baie vriendelik en het dadelik die hek toegemaak sodat my hondjie nie kan uitgaan nie. Die see gee 'n pragtige uitsig vanuit die braaikamer en Agulhas lê my na aan die hart.
Ons het die langnaweek by 12 on Golf baie geniet. Die woonstel is cosy en skoon en perfek vir 'n wegbreek. Sal beslis weer daar gaan kuier!
Uiters netjiese eenheid met fantastiese uitsig en perfekte ligging. Perfek vir kort tydperke van 3 – 5 dae! Ongelooflike gasvryheid en diens.
Geleë in rustige deel van die dorpie, 'n oase na 'n jaar se harde werk. In die nag daar aangekom, wat 'n mooi prentjie toe die son oor die see opkom!
Comfortable and well decorated bachelors flat attached to private house with spacious double bed and one single bed with enclosed stoep serving as dining area also containing an indoor built-in braai. Excellent sea views in quiet area within easy walking distance of shops and L'Agulhas Lighthouse. Kitchen is well equipped and bathroom has a spacious shower. There is also a store room area attached to the unit. Little piece of lawn in front completes the package.
Kan met lof die verblyf aanbeveel. Mense is baie vriendelik en gasvry. Die plekkie self is baie mooi, netjies en met 'n see-uitsig. Sal beslis weer daar tuisgaan.Baie dankie vir 'n lekker plekkie.
Die woonstel is pragtig en die houtmeubels is besonders mooi en gee die plekkie 'n warm gevoel – mens voel sommer welkom met die intrapslag! Zelda en Driekus is baie vriendelike mense en gasvry. Die plekkie het als wat 'n mens nodig het. Baie mooi uitsig op die see asook die lighuis. Sal 12 op Golf vir enige iemand aanbeveel.
Vier volle sorgelose dae van uitsig vanaf bed op die see, stilte, uiteet en net rus! Dis wat 12 Op Golf mens bied. Sal vir seker dié woonplek aanbeveel vir enigeen wat 'n liefde vir die see het. Dankie Zelda, ons het baie lekker gebly!
Die ligging, diens, netjiese kamer en goeie geriewe maak dat ek nie na enige ander akkommodasie in L'Agulhas sal gaan as hier plek is nie. Uitstekende waarde vir geld.